Tsɔsemi Nɛ Matsɛ Yemi ɔ Kɛ Haa—Matsɛ ɔ Sɔmɔli A Tsɔsemi | Mawu Matsɛ Yemi\nMuɔ nɔ: A ngɛ asafo mi kpe pee ngɛ blɔ he ngɛ London, England ngɛ jeha 1945; hiɔ nɔ: A ngɛ Ligbi Kake Kpe Klɛdɛɛ pee ngɛ Malawi, Afrika, ngɛ jeha 2012\nTsɔsemi Nɛ Matsɛ Yemi ɔ Kɛ Haa—Matsɛ ɔ Sɔmɔli A Tsɔsemi\nO MUƆ hɛlii ngɛ o nya he benɛ munyu tulɔ ko ngɛ munyu tue ngɛ kpoku ɔ nɔ ɔ. E ji niheyo nɛ o kɛ lɛ ngɛ asafo mi, nɛ enɛ ɔ ji kekle be nɛ e ngɛ munyu tue ngɛ kpe sisi. Benɛ o ngɛ e munyu ɔ tue bue ɔ, o bua jɔ tsɔsemi nɛ Mawu we bi ná a he. O kai kekle be nɛ e tu munyu ngɛ munyu tumi kpoku ɔ nɔ ngɛ nyɛ asafo ɔ mi—kɛ bɔ nɛ amlɔ nɛ ɔ, e ya e hɛ mi ha a! Blɔ Gbali A Tsɔsemi Sukuu ɔ ha nɛ e ya e hɛ mi wawɛɛ. Lingmi nɛ ɔ, e kɛ e yo ná he blɔ nɛ a ya Sukuu Kɛ Ha Matsɛ Yemi Sane Kpakpa Fiɛɛli ɔ eko. Be mi nɛ o ngɛ o dɛ gbɔe ngɛ munyu ngɔngɔɛ nɛ nyɛminyumu ɔ tu ɔ he ɔ, o hyɛ o he kɛ kpe, nɛ o susu ­tsɔsemi nɛ Mawu we bi tsuo ná a he.\nBaiblo ɔ gba kɛ fɔ si kaa be maa ba nɛ ‘Yehowa maa tsɔɔ e we bi ní.’ (Yes. 54:13) Wa ngɛ jamɛ a be ɔ mi. Wa náa tsɔsemi ngɛ asafo mi kpehi, kpokpa nɔ kpehi, kpɔ mi kpehi, kɛ asafo ɔ sukuu slɔɔtohi nɛ a to blɔ nya konɛ e dla wɔ kɛ ha ní tsumi pɔtɛɛ komɛ ngɛ Yehowa asafo ɔ mi ɔ sisi, se pi kɛ gu wa womi ɔmɛ a nɔ pɛ. Ngɛ fã nɛ ɔ mi ɔ, wa ma susu bɔ nɛ tsɔsemi nɛ ɔmɛ ji odase nɛ tsɔɔ kaa Mawu Matsɛ Yemi ɔ ngɛ nɔ yee mwɔnɛ ɔ he.\nNGƐ FA NƐ Ɔ\nWa He Nya Nɛ Wa Buaa Kɛ Jaa Mawu\nKe wa bua wa he nya kɛ ha Mawu jami ɔ, kɛ wa ma plɛ kɛ ná he se kɛɛ?\nBɔ Nɛ A Tsɔse Matsɛ Yemi ɔ Sɔmɔli Ha\nNgɛ mɛni blɔ nɔ nɛ teokrase sukuu ɔmɛ tsɔseɔ Matsɛ Yemi sɔmɔli konɛ a tsu a ní tsumihi saminya?